Burduja: Domnul Georgescu e un mare impostor, s-a sucit efectiv la 180°. Asta ar trebui să dea de gândit românilor
Sebastian Burduja a vorbit, în exclusivitate la Digi24, despre Călin Georgescu, cel care a adus în discuția publică locul de muncă al tatăl ministrului, precum și despre domeniul pe care îl administrează, cel energetic. Burduja a explicat situația tatălui său la ALRO, și îl invită pe fostul candidat la prezidențiale „să prezinte orice dovadă” în sprijinul acuzațiilor. În plus, ministrul Energiei spune că Georgescu „este un mare impostor”, acesta schimbându-și la 180° modul în care vede situația energetică a României. „Vă spun un lucru în premieră. A scris prin 2008 o strategie de dezvoltare, a coordonat-o, și acolo spune foarte clar că România ar trebui să facă tranziție verde, să închidă cărbunele, să meargă pe energie verde. Acum s-a sucit”, a afirmat Burduja.